الایمان الاوسط

الایمان الأوسط ابن تیمیہ کی تصنیف ہے، جو جبریل علیہ السلام کی مشہور حدیث — اسلام، ایمان اور احسان — کی شرح پر مشتمل ہے:

 کتاب کا تعارف 
یہ کتاب ابن تیمیہ کی ایک اہم اور علمی کتاب ہے، جو مجموع الفتاویٰ کے ہفتمیں جلد میں شامل ہے، جسے عبد الرحمن بن محمد بن قاسم نے تحقیق و تدوین کیا۔ بعد ازاں اسے دار ابن الجوزی نے علی بن بخیت الزہراني کی تحقیق سے مستقل کتابی صورت میں بھی شائع کیا۔
 پس منظر 
ابن تیمیہ نے اس کتاب کو اس وقت تحریر کیا جب انھوں نے اپنے زمانے میں لوگوں کو "اسلام" اور "ایمان" کے مفاہیم پر کثرت سے بحث کرتے اور آپس میں اختلاف کرتے دیکھا۔ چنانچہ وہ اس الجھن کو رفع کرنے اور واضح علمی بنیاد فراہم کرنے کے لیے اس کتاب کی تصنیف پر آمادہ ہوئے۔
مصنف کتاب کے مقدمے میں اس پس منظر کو ان الفاظ میں بیان کرتے ہیں:

 کتاب کا خلاصہ 
الايمان الاوسط ابن تیمیہ کی وہ کتاب ہے جس میں انھوں نے حدیثِ جبریل کی روشنی میں اسلام، ایمان اور احسان کی جامع تشریح کی۔ اس کا مقصد ان نظریاتی اختلافات کو واضح کرنا تھا جو ان کے دور میں پیدا ہو گئے تھے، خصوصاً ایمان و اسلام کی تعریفات، ان کے باہمی تعلق اور مختلف گمراہ فرقوں کے افکار پر تنقید۔

ابن تیمیہ نے کتاب میں وضاحت کی کہ ایمان محض دل کا عقیدہ نہیں بلکہ زبان کا اقرار اور عمل کا اظہار بھی ایمان میں داخل ہے۔ انھوں نے مرجئہ ، جہمیہ ، کرامیہ ، خوارج اور معتزلہ جیسے فرقوں کی گمراہی کو بیان کیا جنھوں نے ایمان کے مفہوم میں افراط و تفریط کی۔

کتاب میں منافق، فاسق مسلمان اور فرض عبادات چھوڑنے والے افراد کے بارے میں شرعی احکام کی وضاحت کی گئی اور یہ کہ کن شرائط میں انسان اسلام سے خارج ہو جاتا ہے۔
ابن تیمیہ نے یہ بنیادی اصول قائم کیا کہ ظاہر و باطن لازم و ملزوم ہیں: جو شخص سچا مومن ہو، اس سے ایمان کے عملی اثرات (یعنی اعمال صالحہ) لازماً ظاہر ہوں گے، ورنہ اس کا ایمان معتبر نہیں۔

انھوں نے اس بات پر بھی زور دیا کہ رسول کی اطاعت و اتباع ایمان کا لازمی تقاضا ہے اور جو اس کی پیروی چھوڑے، وہ کافر ہے۔
کتاب کا محور یہ ہے کہ ایمان قول، عمل اور اعتقاد کا مجموعہ ہے اور یہ کہ دین کی تین سطحیں ہیں:
 . اسلام (ظاہری اطاعت)
 . ایمان (باطنی تصدیق و عمل)
 . احسان (عبادت میں خالص اخلاص اور حسنِ عمل)مقدمة كتاب "الإيمان الأوسط"، طبعة دار طيبة للنشر والتوزيع، تحقيق أبو يحيى محمود أبوسن

 بیرونی روابط 

 كتاب الإيمان الأوسط من موقع المكتبة الوقفية
 كتاب «شرح كتاب الإيمان الأوسط»، لعبد العزيز الراجحي، موقع الدرر الشامية

 حوالہ جات 

زمرہ:چودہویں صدی کی عربی کتب
زمرہ:ابن تیمیہ کی تصانیف
زمرہ:تصویر کا متروک پیرامیٹر استعمال کرنے والے صفحات
زمرہ:ویکی ڈیٹا والے صفحات